**[Uznesenie č.1/2012](http://www.rochovce.sk/uznesenie-c-12012/)**

Posted on [**15. február 2012**](http://www.rochovce.sk/uznesenie-c-12012/) by [**Obec Rochovce**](http://www.rochovce.sk/author/rochovce/)

Uznesenie č.1/2012

z riadneho zasadnutia obecného zastupiteľstva v Rochovciach, konaného dňa 15.02.2012.

**Obecné zastupiteľstvo:**

***A. BERIE NA VEDOMIE :***

1.Oznámenie o zanedbávaní povinnej školskej dochádzky Zlatici Gažiovej, nakoľko jej otec bol hospitalizovaný v NsP Rožňava prejednalo túto záležitosť s matkou Zlaticou  Gažiovou, ktorá prisľúbila nápravu. Obec na základe  vypočutia matky s možnosťou nápravy dáva pokarhanie.

Hlasovanie : ZA – 5,  PROTI – 0,  ZDRŽALI SA – 0.

***B. SCHVAĽUJE:***

1.Program rokovania obecného zastupiteľstva.

Hlasovanie : ZA – 5,  PROTI – 0,  ZDRŽALI SA – 0.

2. Zapisovateľ zápisnice je Jozefína Levrincová.

Overovatelia zápisnice sú Milan Lipták a Alexander Faško.

Hlasovanie : ZA – 5,  PROTI – 0,  ZDRŽALI SA – 0.

3. Zmluvu o dielo  č.1/2/2012 na výrub stromu nachádzajúceho sa na miestnom cintoríne na pozemku registra „C“, parc.č. KN 35 – zastavané plochy a nádvoria v katastrálnom území Rochovce v 1. stupni územnej ochrany prírody a krajiny

– 1 ks smrek obyčajný (Picea abies) s obvodom kmeňa 215 cm meraným vo výške 130 cm nad zemou, s firmou Mikuláš Zubko – TESKI , Mierova 29, 048 01  Rožňava, IČO : 33002746 DIČ : 1020676833 za cenu 180,-Eur.

Hlasovanie : ZA – 5,  PROTI – 0,  ZDRŽALI SA – 0.

4. Čerpanie rozpočtu za rok 2011 bez výhrad a schválenie záverečného účtu – uvedené v prílohách.

Záverečný účet ku dňu 31.12.2012 je nasledovný:

OTP banka, a.s.                           …………………………. 2513,08 Eur

OTP banka, a.s. pridružený účet .………………………..     23,21 Eur

VÚB banka, a.s.                           ………………………..   260,61 Eur

——————————————————————————–

SPOLU v banke                      …………………………. 2.796,90 Eur

Pokladňa                                  ………………………….        0,97 Eur

——————————————————————————–

SPOLU                                     ………………………….. 2.797,87 Eur

Hlasovanie : ZA – 5,  PROTI – 0,  ZDRŽALI SA – 0.

5.Vyrovnaný rozpočet obce Rochovce na rok 2012 – 2014, s tým, že sa upravuje suma na nákup  stoličiek a krbové kachle do sály, nábytok do kancelárie administratívnej pracovníčky uvedený v prílohe.

Hlasovanie : ZA – 5,  PROTI – 0,  ZDRŽALI SA – 0.

6.Žiadosť od LPPS v Rochovciach o poskytnutie sály na ples zdarma, nakoľko LPPS Rochovce poskytuje palivové drevo pre obec zdarma.

Hlasovanie : ZA – 5,  PROTI – 0,  ZDRŽALI SA – 0.

7.Zhotovenie a prerobenie web stránky www.rochovce.sk  firmou ISOMI zadarmo. Rovnako poskytovanie webhostingu na prevádzku stránky. Fakturované obci bude len za doménu [rochovce.sk](http://rochovce.sk/), ktorú máme cez ISOMI registrovanú v SK-NIC. / starý systém  našej web stránky od roku 2001 sa už v súčasnosti nepoužíva /.

Hlasovanie : ZA – 5,  PROTI – 0,  ZDRŽALI SA – 0.

8.Zrušenie účtu vo VUB a.s. Rožňava spolu s kapitálovým akciovým účtom, nakoľko obec má otvorený účet v OTP banke a.s., ktorá nám poskytla úver na rekonštrukciu miestnych komunikácií financovanú z EU. VÚB  a.s. neposkytla úver obciam do 500 obyvateľov.

Hlasovanie : ZA – 5,  PROTI – 0,  ZDRŽALI SA – 0.

9.Školenie preventívarov a vykonanie preventívnej prehliadky  komínov v obci.

Hlasovanie : ZA – 5,  PROTI – 0,  ZDRŽALI SA – 0.

***C. ZAMIETA:***

1. Príspevok na organizačné zabezpečenie  spoločnej účasti a propagácie miest, obcí a mikroregiónov na výstave cestovného ruchu : ITF Slovakiatour Bratislava /19.- 22.01.2012/ z dôvodu nepropagovania Mikroregionu Štítnicka dolina ani samotnej obce Rochovce – nezúčastnili sa ho starostovia obcí z mikroregiónu okrem predsedu.

Hlasovanie : ZA – 5,  PROTI – 0,  ZDRŽALI SA – 0.

2.Žiadosť Borislava Bubenčíka, Rochovce č.100 o finančnú výpomoc od obce, nakoľko menovaný má dlhodobo pozdĺžnosti  voči obci /neuhradené poplatky za smeti / a obec v rozpočte vyčlenila finančné prostriedky na výpomoc v prípade krízovej situácie ako je povodeň, požiar a iné mimoriadne udalosti.

 Hlasovanie : ZA – 5,  PROTI – 0,  ZDRŽALI SA – 0.

3.Žiadosť Róberta Boldia, Rochovce č.33 o finančnú výpomoc od obce, nakoľko obec v rozpočte vyčlenila finančné prostriedky na výpomoc v prípade krízovej situácie ako je povodeň, požiar, a iné mimoriadne udalosti.

 Hlasovanie : ZA – 5,  PROTI – 0,  ZDRŽALI SA – 0.

4.Žiadosť ohľadne vyhradenia miesta pre  fajčiarov  pre pracovníkov na aktivačnej činnosti na zimné obdobie podanú Zdenkom Dulajom, Rochovce č.118, nakoľko aktivačné práce nie je pracovný pomer a  pracovníci na aktivačnej činnosti nie sú obmedzovaní s fajčením v obci okrem priestorov budovy Obecného úradu a sály kultúrneho  domu, čo je v zmysle zákona o ochrane nefajčiarov. Pracovníci na aktivačnej činnosti nepracujú nepretržitý 8 hodinový prac čas v uzavretej miestnosti a nie sú v pracovnom  pomere.

Hlasovanie : ZA – 5,  PROTI – 0,  ZDRŽALI SA – 0.

***D. DOPORUČUJE:***

1. Starostovi obce oznámiť ŽSR ohľadne poškodzovania budovy zastávky na železničnej stanici v Rochovciach.

Hlasovanie : ZA – 5,  PROTI – 0,  ZDRŽALI SA – 0.

Ing. Stanislav Levrinc

starosta obce

Posted in [Uznesenia](http://www.rochovce.sk/kategorie/samosprava/obecne-zastupitelstvo/uznesenia/)